**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Коми Республикаын административнӧй кывкутӧм**

**урчитӧмкӧд йитчӧм юалӧмъяс серти Коми Республикаса**

**ӧткымын оланпастэчас актӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2021 вося лӧддза-номъя тӧлысь 24 лунӧ

**1 статья.** Пыртны «Коми Республикаын тыр арлыдтӧмъясӧс дӧзьӧртӧмлунысь да инӧд торкалӧмысь ӧлӧдан ӧткымын мера йылысь» Коми Республикаса Оланпаслӧн 3 статьяӧ (Коми Республикаса канму власьт органъяслӧн индӧд-тшӧктӧмъяс, 2008, 12 №, 718 ст.; 2009, 33 №, 604 ст.; 2010, 17 №, 395 ст.; 2011, 48 №, 1370 ст.; 2013, 32 №, 579 ст.; 2014, 13 №, 221 ст.; 30 №, 605 ст.; 2015, 8 №, 93 ст.; 21 №, 277 ст.; 2016, 12 №, 141 ст.; 21 №, 321 ст.; 2017, 21 №, 350 ст.; 2018, 18 №, 320 ст.; 2019, 7 №, 87 ст.; 2020, 17 №, 278 ст.) татшӧм вежсьӧм:

содтыны татшӧм сюрӧса 4 – 6 юкӧнъяс:

«4. Юридическӧй кывкутысьяс, граждана, кодъяс нуӧдӧны асшӧр удж юридическӧй кывкутысьӧс артмӧдтӧг, объектъяс вылын, кутшӧмъяс киын кутан, овмӧс нуӧдан либӧ кӧртымалан инӧдъяс серти лоӧны налӧн либӧ кутшӧмъясӧс оперативнӧя веськӧдлан инӧдъяс вылын индӧма налы, мутас, жыръяс пыртӧмӧн (водзӧ – наӧн вӧдитчан объектъяс), кутшӧмъяс пырӧны инъяс лыдӧ, кытчӧ пырӧмыс вермас лёк боксянь тӧдчыны тыр арлыдтӧмъяслӧн дзоньвидзалун вылӧ, налӧн физическӧй, интеллектуальнӧй, психическӧй, духовнӧй да нравственнӧй сӧвмӧм вылӧ, сы лыдын инъяс лыдӧ, кутшӧмъясӧс лӧсьӧдӧма сӧмын сексуальнӧй вузӧс иналӧм вылӧ, сур ресторанъяс, вина баръяс, сур баръяс, румочнӧйяс, мукӧд ин лыдӧ, кӧні вузалӧны сӧмын алкоголя прӧдукция (водзӧ – инъяс, кытчӧ пырӧмыс вермас лёк боксянь тӧдчыны тыр арлыдтӧмъяслӧн дзоньвидзалун вылӧ, налӧн физическӧй, интеллектуальнӧй, психическӧй, духовнӧй да нравственнӧй сӧвмӧм вылӧ):

1) меститӧны наӧн вӧдитчан объектъясӧ пыранінъясын либӧ мӧд местаын, кӧні позьӧ тӧдмасьны, юӧр сы йылысь, мый тыр арлыдтӧмъяслы оз позь лоны инъясын, кытчӧ пырӧмыс вермас лёк боксянь тӧдчыны, тыр арлыдтӧмъяслӧн дзоньвидзалун вылӧ, налӧн физическӧй, интеллектуальнӧй, психическӧй, духовнӧй да нравственнӧй сӧвмӧм вылӧ;

2) сэк, кор тыр арлыдтӧмӧс аддзӧма наӧн вӧдитчан объектъясын, кутшӧмъяс пырӧны инъяс лыдӧ, кытчӧ пырӧмыс вермас лёк боксянь тӧдчыны тыр арлыдтӧмъяслӧн дзоньвидзалун вылӧ, налӧн физическӧй, интеллектуальнӧй, психическӧй, духовнӧй да нравственнӧй сӧвмӧм вылӧ, дзик пыр юӧртӧны бать-мамлы (найӧс вежысь йӧзлы) либӧ йӧзлы, кодъяс збыльмӧдӧны тыр арлыдтӧмъяслӧн участвуйтӧмӧн мероприятиеяс, телефон пыр, веськыда либӧ мӧд позяна ногӧн. Сэк, кор бать-мамыс (найӧс вежысь йӧзыс) либӧ йӧзыс, кодъяс збыльмӧдӧны тыр арлыдтӧмъяслӧн участвуйтӧмӧн мероприятиеяс, абуӧсь, кор абу позянлун тӧдмавны налысь меститчанінсӧ, либӧ мукӧд лоӧмтор дырйи, мый кутӧ индӧм йӧзлы дзик пыр юӧртӧмысь, висьталӧны пытшкӧс делӧяс органъясӧ тыр арлыдтӧмӧс аддзан да сылӧн меститчан ин да кад йылысь.

5. Юридическӧй кывкутысьяс, граждана, кодъяс нуӧдӧны асшӧр удж юридическӧй кывкутысьӧс артмӧдтӧг, наӧн вӧдитчан объектъяс вылын, кутшӧмъяс пырӧны йӧзаинъяс лыдӧ, сы лыдын кутшӧмъясӧс лӧсьӧдӧма «Ӧтуввез» юӧртан да телекоммуникация везйӧн вӧдитчыны позянлунсӧ могмӧдӧм вылӧ, а сідзжӧ вузасян да йӧзӧс ӧтув вердан юкӧнын услугаяс збыльмӧдӧм вылӧ (организацияясын да пунктъясын), гажӧдчӧм, прӧст кад коллялӧм вылӧ, кӧні оланпасӧн урчитӧм пӧрадокын урчитӧма алкоголя прӧдукция торйӧн вузалӧм (водзӧ – объектъяс, кутшӧмъяс пырӧны йӧзаинъяс лыдӧ):

1) меститӧны сэні, кӧні позьӧ тӧдмасьны, юӧр сы йылысь, мый тыр арлыдтӧмъяслы оз позь лоны наӧн вӧдитчан объектъясын, кутшӧмъяс пырӧны йӧзаинъяс лыдӧ, войся кадӧ бать-мамтӧг (найӧс вежысь йӧзтӧг) либӧ йӧзтӧг, кодъяс збыльмӧдӧны тыр арлыдтӧмъяслӧн участвуйтӧмӧн мероприятиеяс;

2) сэк, кор наӧн вӧдитчан объектъясын, кутшӧмъяс пырӧны йӧзаинъяс лыдӧ, войся кадӧ аддзӧма тыр арлыдтӧмӧс тайӧ юкӧнса 1 пунктын индӧм йӧзтӧг, дзик пыр юӧртӧны бать-мамлы (найӧс вежысь йӧзлы) либӧ йӧзлы, кодъяс збыльмӧдӧны тыр арлыдтӧмъяслӧн участвуйтӧмӧн мероприятиеяс, телефон пыр, веськыда либӧ мӧд позяна ногӧн. Сэк, кор бать-мамыс (найӧс вежысь йӧзыс) либӧ йӧзыс, кодъяс збыльмӧдӧны тыр арлыдтӧмъяслӧн участвуйтӧмӧн мероприятиеяс, абуӧсь, кор абу позянлун тӧдмавны налысь меститчанінсӧ, либӧ мукӧд лоӧмтор дырйи, мый кутӧ индӧм йӧзлы дзик пыр юӧртӧмысь, висьталӧны пытшкӧс делӧяс органъясӧ тыр арлыдтӧмӧс аддзан да сылӧн меститчан ин да кад йылысь.

6. Тайӧ статьяса 4 да 5 юкӧнъясӧн урчитӧм корӧмъясӧ кутчысьтӧмыс «Коми Республикаын административнӧй кывкутӧм йылысь» Коми Республикаса Оланпас серти кыскӧ юридическӧй кывкутысьясӧс, гражданаӧс, кодъяс нуӧдӧны асшӧр удж юридическӧй кывкутысьӧс артмӧдтӧг, административнӧй кывкутӧмӧ.».

**2 статья.** Пыртны «Коми Республикаын административнӧй кывкутӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2004, 5 №, 3171 ст.; 2005, 3 №, 3771 ст.; 12 №, 4117 ст.; 2006, 2 №, 4218 ст.; 11 №, 4612 ст.; 12 №, 4636 ст.; 2007, 2 №, 4708 ст.; 6 №, 4848 ст.; 10 №, 5029 ст.; 11 №, 5145 ст.; 2008, 9 №, 425 ст.; 12 №, 728 ст.; 2009, 33 №, 615 ст.; 41 №, 779 ст.; 2010, 10 №, 199 ст.; 17 №, 383 ст.; 24 №, 566 ст.; 579 ст.; 37 №, 849 ст.; 2011, 23 №, 590 ст.; 594 ст.; 37 №, 979 ст.; 48 №, 1366 ст.; 1370 ст.; 2012, 7 №, 168 ст.; 34 №, 791 ст.; 2013, 32 №, 591 ст.; 2014, 8 №, 98 ст.; 13 №, 201 ст.; 202 ст.; 18 №, 338 ст.; 27 №, 524 ст.; 29 №, 573 ст.; 35 №, 726 ст.; 2015, 11 №, 134 ст.; 21 №, 277 ст.; 23 №, 331 ст.; 2016, 1 №, 7 ст.; 12 №, 144 ст.; 17 №, 225 ст.; 18 №, 259 ст.; 2017, 5 №, 85 ст.; 13 №, 223 ст.; 24 №, 416 ст.; 2018, 6 №, 97 ст.; 17 №, 303 ст.; 304 ст.; 18 №, 318 ст.; 2019, 7 №, 87 ст.; 18 №, 264 ст.) татшӧм вежсьӧмъяс:

1. 4 статьяын:

1) 51 юкӧн гижны тадзи:

«51. Юридическӧй кывкутысьясӧн, гражданаӧн, кодъяс нуӧдӧны асшӧр удж юридическӧй кывкутысьӧс артмӧдтӧг, тыр арлыдтӧмъясӧс инъясӧ, кытчӧ пырӧмыс вермас лёк боксянь тӧдчыны тыр арлыдтӧмъяслӧн дзоньвидзалун вылӧ, налӧн физическӧй, интеллектуальнӧй, психическӧй, духовнӧй да нравственнӧй сӧвмӧм вылӧ, пырӧмысь ӧлӧдан мераяс могмӧдӧм дорӧ корӧмъясӧ, кутшӧмъясӧс урчитӧма «Коми Республикаын тыр арлыдтӧмъясӧс дӧзьӧртӧмлунысь да инӧд торкалӧмысь ӧлӧдан ӧткымын мера йылысь» Коми Республикаса Оланпаслӧн 3 статьяса 4 юкӧнын, кутчысьтӧмысь перйӧны административнӧй штрап:

чина йӧзлысь вит сюрссянь кызь сюрс шайтӧдз мындаын;

юридическӧй кывкутысьяслысь – дас сюрссянь комын сюрс шайтӧдз.»;

2) 52 юкӧн гижны тадзи:

«52. Юридическӧй кывкутысьясӧн, гражданаӧн, кодъяс нуӧдӧны асшӧр удж юридическӧй кывкутысьӧс артмӧдтӧг, тыр арлыдтӧмъясӧс войся кадӧ йӧзаинъясӧ бать-мамтӧг (найӧс вежысь йӧзтӧг) либӧ йӧзтӧг, кодъяс збыльмӧдӧны тыр арлыдтӧмъяслӧн участвуйтӧмӧн мероприятиеяс, пырӧмысь ӧлӧдан мераяс могмӧдӧм дорӧ корӧмъясӧ, кутшӧмъясӧс урчитӧма «Коми Республикаын тыр арлыдтӧмъясӧс дӧзьӧртӧмлунысь да инӧд торкалӧмысь ӧлӧдан ӧткымын мера йылысь» Коми Республикаса Оланпаслӧн 3 статьяса 5 юкӧнын, кутчысьтӧмысь перйӧны административнӧй штрап:

чина йӧзлысь вит сюрссянь кызь сюрс шайтӧдз мындаын;

юридическӧй кывкутысьяслысь – дас сюрссянь комын сюрс шайтӧдз.»;

3) 54 юкӧн гижны тадзи:

«54. Тайӧ статьяса 51, 52 юкӧнъясын индӧм вӧчӧмторйысь, кутшӧмӧс вӧчӧма найӧс вӧчӧмысь индӧм административнӧй мыждӧм помасян лунсянь во чӧжӧн мӧдысь, перйӧны административнӧй штрап:

чина йӧзлысь дас сюрссянь комын сюрс шайтӧдз мындаын;

юридическӧй кывкутысьяслысь – кызь сюрссянь ветымын сюрс шайтӧдз.»;

4) 55 юкӧн киритны.

2. 16 статьяын:

1) 1 юкӧнын:

10 пунктын «(бать-мамӧс (налысь могъяс вӧчысь йӧзӧс) административнӧй кывкутӧмӧ кыскӧм кындзи)» кывъяс киритны;

112 пунктын «51, 52, 54, 55 юкӧнъясӧн» кывъяс вежны «51, 52, 54 юкӧнъясӧн» кывъясӧн;

2) 2 юкӧнса витӧд абзацын «31, 51, 52 (бать-мамӧс (налысь могъяс вӧчысь йӧзӧс) административнӧй кывкутӧмӧ кыскан юкӧнын), 54 (51 юкӧнӧн урчитӧм административнӧй инӧд торкалӧмлӧн состав серти), 55 юкӧнъясӧн» кывъяс вежны «31, 51, 54 юкӧнъясӧн (51 юкӧнӧн урчитӧм административнӧй инӧд торкалӧмлӧн состав серти)» кывъясӧн.

**3 статья.** Пыртны «Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс,2015, 23 №, 334 ст.; 2016, 1 №, 6 ст.; 4 №, 52 ст.; 12 №, 152 ст.; 17 №, 226 ст.; 18 №, 251 ст.; 2017, 26 №, 461 ст.; 2018, 6 №, 94 ст.; 10 №, 176 ст.; 177 ст.; 17 №, 303 ст.; 304 ст.; 19 №, 354 ст.; 367 ст.; 2019, 11 №, 148 ст.; 149 ст.; 154 ст.; 15 №, 206 ст.; 18 №, 265 ст.; 2020, 4 №, 29 ст.; 22 №, 366 ст.) татшӧм вежсьӧмъяс:

1. 1 статьяса 6 пунктын «31, 51, 52 (бать-мамӧс (налысь могъяс вӧчысь йӧзӧс) административнӧй кывкутӧмӧ кыскан юкӧнын), 54 (51 юкӧнӧн урчитӧм административнӧй инӧд торкалӧмлӧн состав серти), 55 юкӧнъясӧн» кывъяс вежны «31, 51, 54 юкӧнъясӧн (51 юкӧнӧн урчитӧм административнӧй инӧд торкалӧмлӧн состав серти)» кывъясӧн.

2. «Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь» Коми Республикаса Оланпаслӧн 1 статьяса 6 пунктӧн, 2, 21 да 3 статьяясӧн урчитӧм Коми Республикаса канму уджмогъяс збыльмӧдӧм вылӧ Коми Республикаын муниципальнӧй юкӧнлӧн сьӧмкудлы Коми Республикаса республиканскӧй сьӧмкудйысь вичмӧдан субвенция ыджда арталан методикалӧн 1 пунктса 2 пунктулын (Оланпас дорӧ 7 содтӧд) «31, 51, 52 (бать-мамӧс (налысь могъяс вӧчысь йӧзӧс) административнӧй кывкутӧмӧ кыскан юкӧнын), 54 (51 юкӧнӧн урчитӧм административнӧй инӧд торкалӧмлӧн состав серти), 55 юкӧнъясӧн» кывъяс вежны «31, 51, 54 юкӧнъясӧн (51 юкӧнӧн урчитӧм административнӧй инӧд торкалӧмлӧн состав серти)» кывъясӧн.

**4 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Юралысь В.В. Уйба

Сыктывкар

2021 вося сора тӧлысь 1 лун

57-РЗ №